Emilio López Arango

Emilio López Arango  foi un anarquista y periodista arxentín d'orixe asturianu.

Foi un influyente organizador del movimientu obreru polo xeneral, y de la Federación Obrera Rexonal Arxentina (FORA) en particular. Foi unos de los más importantes teóricos y militantes del movimientu obreru anarquista d'Arxentina, una de les fontes de les que se nutre l'anarcosindicalismu.

 Biografía 
Nació en Cuideiru'l 25 de mayu de 1894 nuna familia humilde de pescadores. En 1907 coló a Cuba a trabayar nun comerciu d'un familiar en La Quinta (Santa Clara). Al poco, volvió a Asturies y darréu viaxó a Arxentina, onde entamó a trabayar como panaderu en Buenos Aires.

Ellí integróse rápidamente nos movimientos obreros del so gremiu. En 1915 empezó a escribir en periódicos, especialmente en La Protesta, del que foi director hasta la so muerte. En xineru de 1916 fundó'l periódicu El Obrero Panadero, onde publicaba artículos sol nomatu de "Xáxara". Tamién collaboró con otres publicaciones como Tribuna Proletaria, la revista La Campana, El Repartidor de Pan o Prometeo y Nuevos Caminos.

El 25 d'ochobre de 1929, Arango sufrió un atentáu que lu mató. Taba en casa cocinando la cena cuando daquién picó. Al abrir, recibió tres balazos nel pechu, morriendo poco depués. Nunca quedó clara l'autoría del atentáu, anque delles fontes particulares afirmen tar convencíes de que foi'l tamién anarquista Severino Di Giovanni quien disparó.

 Referencies 

 Enllaces esternos 

Categoría:Anarquistes d'Asturies
Categoría:Anarquistes d'Arxentina
Categoría:Periodistes d'Asturies
Categoría:Periodistes d'Arxentina
Categoría:Panaderos y panaderes
Categoría:Persones de Cuideiru